### | | | | --- | --- | | | | | --- | | **Byråd** 20. december 2016 Sagsnr. 710-2016-53173 Dok.nr. 710-2016-406883 Sagsbehandler DPHHJE | | 206.                Anlægsbevilling til rekreativ bearbejdning af tekniske anlæg - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til frigivelse af
300.000 kr. fra anlægsbudget 2016 og 300.000 kr. fra anlægsbudget 2017 til
rekreativ bearbejdning af tekniske anlæg.

Byrådet har i Budget 2015-18 afsat 300.000 kr. hvert år til
særlige rekreative tiltag i forbindelse med tekniske anlægsarbejder, herunder
primært anlæg udført af Favrskov Forsyning. Indsatsen er aktualiseret af, at
der i forbindelse med klimasikring etableres stadig flere og større
regnvandsbassiner på byernes ubebyggede, grønne arealer. Herved er der en
risiko for, at der sker forringelse af de rekreative anvendelsesmuligheder i
områderne. Dette er særligt tilfældet, hvis regnvandsbassinerne etableres med
stejle skråninger og hegn og derved gøres utilgængelige for borgerne.

Midlerne er i 2016 disponeret til rekreativ bearbejdning i
forbindelse med:

· Udvidelse af regnvandsbassin ved [adresse] i Hammel, ca.
180.000 kr.

· Omdannelse af regnvandsbassin ved [adresse] i Ulstrup, ca.
120.000 kr. Dette vil understøtte realiseringen af Visionsplan for
Dannebrogpladsen.

Projekterne er tidligere præsenteret for Teknik- og
Miljøudvalget.

I 2017 vil midlerne blive brugt til lignende projekter, der
vil blive aktuelle i forbindelse med etablering af nye og omlægning af
eksisterende regnvandsbassiner og andre tekniske anlæg.

**VURDERING**

Regnvandsbassinet ved [adresse] i Hammel er udvidet af
Favrskov Forsyning, med henblik på at skabe øget kapacitet til tilbageholdelse
af regnvand fra den nordlige del af Hammel. Udvidelsen har betydet, at der sker
en indskrænkning af det omkringliggende grønne område, som bl.a. anvendes til
afvikling af [adresse] hvert år. Projektet indebærer, at der etableres
en særlig opholdsegnet trappe mellem regnvandsbassinet og Skovvangskolen,
opstilles bord-bænkesæt og skraldespande, tilføres supplerede beplantning m.v.

Regnvandsbassinet ved [adresse] i Ulstrup fremstår
aktuelt som et teknisk bassin med stejle brinker og omgivende hegn. Bassinet
har en fremtrædende placering og ligger i direkte forbindelse til
projektområdet ved [adresse]. I Visionsplan for Dannebrogpladsen indgår
omdannelsen af regnvandsbassinet som en integreret del af visionen. Projektet
indebærer, at hegnet omkring bassinet fjernes og brinkerne flades ud. Herved
bliver bassinet mere tilgængeligt, får en højere naturværdi og indgår i en
naturlig og æstetisk sammenhæng med projektet på [adresse].

**ØKONOMI**

Byrådet har i Budget 2015-18 og Budget 2016-19 afsat et
rådighedsbeløb på 300.000 kr. for hvert af årene 2016 og 2017. Anlægsblokken
A-220 omhandler i ”Rekreativ bearbejdning af tekniske anlæg”. Bevillingen
foreslås finansieret heraf.

**INDDRAGELSE**

Projektet ved [adresse] i Hammel er udarbejdet med
involvering af naboer, bestyrelsen for [adresse] og Skovvangskolen.

I forbindelse med udarbejdelsen af Visionsplan for
Dannebrogpladsen blev der i maj og juni 2014 afholdt en række møder med
centrale interessenter fra lokalområdet samt Danmarks Naturfredningsforening.
Herudover blev visionsplanforslaget præsenteret på et åbent borgermøde 18. juni
2014 på [adresse].

**INDSTILLING**

Direktøren for Teknik ogKultur
indstiller til Byrådet:

1.   At Byrådet giver anlægsbevilling på 300.000 kr.
i 2016 og 300.000 kr. i 2017 til rekreativ bearbejdning af tekniske anlæg.

2. At Byrådet finansierer anlægsbevillingen af det afsatte rådighedsbeløb i
2016 og 2017 til ”Rekreativ bearbejdning af tekniske anlæg”.

**BESLUTNING**

***Teknik- og Miljøudvalget, 8. december 2016:***

Fraværende:Ingen

Indstilles godkendt.

***Økonomiudvalget, 13. december 2016:***

Fraværende:Klaus Jeppesen

Indstilles godkendt.